ΑΠΟΦΑΣΕΙΣ
Αριθμ. απόφ. 1/2025
Έγκριση του Κανονισμού Προγράμματος Διδακτορικών Σπουδών της Σχολής Ναυτικών Δοκί-
μων.
TO ΕΚΠΑΙΔΕΥΤΙΚΟ ΣΥΜΒΟΥΛΙΟ
ΤΗΣ ΣΧΟΛΗΣ ΝΑΥΤΙΚΩΝ ΔΟΚΙΜΩΝ
Έχοντας υπόψη:
1. Τον ν. 3187/2003 «Ανώτατα Στρατιωτικά Εκπαιδευτικά Ιδρύματα (Α.Σ.Ε.Ι.) (Α’ 233) και ιδίως την παρ. 6 του
άρθρου 4 αυτού.
2. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των ΑΕΙ με την κοινωνία
και λοιπές διατάξεις» (Α’ 141), και ιδίως τα άρθρα 90 έως
και 97 αυτού.
3. Την απόφαση της 7ης Ακαδημαϊκής Συνέλευσης της
ΣΝΔ της 10/10/2024, σχετικά με την έγκριση Κανονισμού
Διδακτορικών Σπουδών.
4. Το γεγονός ότι από την εφαρμογή των διατάξεων της
παρούσας απόφασης δεν προκαλείται πρόσθετη δαπάνη
εις βάρος του κρατικού προϋπολογισμού.
5. Το γεγονός ότι οι διατάξεις του παρόντος δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Την έγκριση του Κανονισμού Διδακτορικών Σπουδών
της Σχολής Ναυτικών Δοκίμων ως ακολούθως:
ΑΡΘΡΟ 1:
ΟΡΓΑΝΩΣΗ ΔΙΔΑΚΤΟΡΙΚΩΝ ΣΠΟΥΔΩΝ
1.1 Οι διδακτορικές σπουδές της Σχολής Ναυτικών Δοκίμων (ΣΝΔ), που αποτελούν τον τρίτο κύκλο σπουδών,
οργανώνονται και λειτουργούν σύμφωνα με τις διατάξεις
που προβλέπονται από την ισχύουσα νομοθεσία για την
εκπόνηση διδακτορικών σπουδών στα Α.Σ.Ε.Ι.
1.2 Στον παρόντα Εσωτερικό Κανονισμό αποτυπώνονται η δομή και οι κανόνες λειτουργίας του Προγράμ-
ματος Διδακτορικών Σπουδών της ΣΝΔ, όπως αυτός
καταρτίστηκε κατόπιν εισήγησης της Ακαδημαϊκής Συνέλευσης (ΑΣ) της ΣΝΔ (10.10.2024), απόφασης του Εκπαι-
δευτικού Συμβουλίου της ΣΝΔ (24.10.2024) αναρτήθηκε
στο διαδικτυακό τόπο της ΣΝΔ και κοινοποιήθηκε στο
Υπουργείο Εθνικής Άμυνας και το Υπουργείο Παιδείας.
1.3 Τα προγράμματα σπουδών τρίτου κύκλου αποσκοπούν στην προαγωγή της πρωτότυπης επιστημονικής
έρευνας με έμφαση στην εκπόνηση των επιστημονικών εργασιών που συντελούνται στο πλαίσιό του και
οδηγούν στην απόκτηση διδακτορικού διπλώματος, το
οποίο πιστοποιεί την εκπόνηση πρωτότυπης επιστημονικής έρευνας και την ουσιαστική συνεισφορά του/της
κατόχου του στην εξέλιξη της γνώσης σε οποιονδήποτε
κλάδο της Ναυτικής Επιστήμης και Τέχνης. Η Σχολή Ναυτικών Δοκίμων απονέμει Διδακτορικό Δίπλωμα Ναυτικής
Επιστήμης και Τέχνης.
1.4 Ο τρίτος κύκλος σπουδών ολοκληρώνεται με την
απονομή διδακτορικού τίτλου, μετά από την εκπόνηση
και επιτυχή υποστήριξη διδακτορικής διατριβής, ο οποίος
υπογράφεται από τον Διοικητή και τον Κοσμήτορα της ΣΝΔ.
1.5 Προγράμματα σπουδών τρίτου κύκλου για την εκπόνηση διδακτορικής διατριβής με συνεπίβλεψη διορ-
γανώνονται από τη Σχολή Ναυτικών Δοκίμων σύμφωνα
με το άρθρο 13 του παρόντος κανονισμού διδακτορικών
σπουδών.
1.6 Υποψήφιοι/ες που πληρούν τις προϋποθέσεις
εγγραφής σε προγράμματα διδακτορικών σπουδών,
δύνανται να υποβάλουν αίτηση για την εκπόνηση διδακτορικής διατριβής σε συνεργασία με επιχείρηση ή
βιομηχανία, που εδρεύει ή παράρτημά της λειτουργεί
στην ημεδαπή, η οποία αφορά στη διεξαγωγή βιομηχανικής ή εφαρμοσμένης έρευνας με σκοπό την εξαγωγή
ερευνητικών αποτελεσμάτων για την παραγωγή καινοτόμων προϊόντων ή υπηρεσιών.
Με πρωτόκολλο συνεργασίας μεταξύ της ΣΝΔ, της συνεργαζόμενης επιχείρησης ή βιομηχανίας και του/της
υποψήφιου/ας διδάκτορος, το οποίο εγκρίνεται από το
Εκπαιδευτικό Συμβούλιο της ΣΝΔ, κατόπιν εισήγησης της
Ακαδημαϊκής Συνέλευσης, καθορίζονται οι ειδικότεροι
όροι συνεργασίας για την εκπόνηση διδακτορικής διατριβής στην επιχείρηση ή τη βιομηχανία και την εξαγωγή
των ερευνητικών αποτελεσμάτων, τη χρήση υποδομών
του εξοπλισμού της ΣΝΔ, αν η έρευνα διεξάγεται εντός
της σχολής τις υποχρεώσεις και τα δικαιώματα κάθε συμβαλλόμενου μέρους, συμπεριλαμβανομένου του καθο-
ρισμού των δικαιωμάτων πνευματικής ιδιοκτησίας επί
του έργου που διεξάγεται κατά τη διάρκεια εκπόνησης
της διδακτορικής διατριβής.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
1 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1557
02.04.2025 12:11:29
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1557/01.04.2025
ΑΡΘΡΟ 2:
ΟΡΓΑΝΑ
2.1 Αρμόδια όργανα για την ίδρυση και λειτουργία των
διδακτορικών σπουδών είναι το Εκπαιδευτικό Συμβούλιο και η Ακαδημαϊκή Συνέλευση της ΣΝΔ.
2.2 Η Κοσμητεία της ΣΝΔ υποστηρίζει γραμματειακά
και διοικητικά τις διδακτορικές σπουδές (προκήρυξη,
εγγραφές, τήρηση αρχείου κ.ά.).
ΑΡΘΡΟ 3:
ΤΡΟΠΟΣ ΕΙΣΑΓΩΓΗΣ ΥΠΟΨΗΦΙΩΝ ΔΙΔΑΚΤΟΡΩΝ
3.1 Η Σχολή Ναυτικών Δοκίμων δέχεται αιτήσεις για
εκδήλωση ενδιαφέροντος εκπόνησης διδακτορικής διατριβής, καθ’ όλη τη διάρκεια του ακαδημαϊκού έτους.
Οι αιτήσεις αφορούν επιστημονικές περιοχές που προτείνονται από τους ενδιαφερόμενους για Διδακτορικές
Σπουδές και εμπίπτουν στα γνωστικά αντικείμενα που
θεραπεύονται από τη ΣΝΔ.
3.2 Οι ενδιαφερόμενοι/ες πρέπει να υποβάλλουν αίτηση προς στην Κοσμητεία της ΣΝΔ.
3.3 Στην αίτηση που καταθέτει ο/η ενδιαφερόμενος/η
στην Κοσμητεία πρέπει να συμπεριλαμβάνονται τα εξής
δικαιολογητικά:
(α) Ο προτεινόμενος τίτλος της διδακτορικής διατριβής (στα ελληνικά και στα αγγλικά). (β) Προσχέδιο της
διδακτορικής διατριβής (στα ελληνικά και στα αγγλικά).
(γ) Ανάλυση ερευνητικών ενδιαφερόντων.
(δ) Ο/H προτεινόμενος/η ως Επιβλέπων/ουσα της
διατριβής καθώς και βεβαίωση του μέλους ΔΕΠ ότι
συμφωνεί να αναλάβει την επίβλεψη της διδακτορικής
διατριβής.
(ε) Η προτεινόμενη γλώσσα εκπόνησης, η οποία μπορεί να είναι η ελληνική ή η αγγλική.
(στ) Αναλυτικό βιογραφικό σημείωμα του/της υποψηφίου/ιας (που να περιλαμβάνει αναλυτική βαθμολογία
των μαθημάτων που έχει παρακολουθήσει σε προπτυχιακό και μεταπτυχιακό επίπεδο).
(ζ) Αντίγραφο βασικού πτυχίου ή διπλώματος ΑΕΙ της
ημεδαπής ή αναγνωρισμένου ως ισότιμου της αλλοδαπής.
(η) Αντίγραφο διπλώματος (ή βεβαίωση περάτωσης)
μεταπτυχιακών σπουδών ΑΕΙ της ημεδαπής ή αναγνωρισμένου ως ισότιμου της αλλοδαπής καθώς και την
αντίστοιχη αναλυτική βαθμολογία.
(θ) Αντίγραφα εργασιών που έχουν εκπονηθεί σε προηγούμενα προπτυχιακά ή μεταπτυχιακά προγράμματα
σπουδών (αν υπάρχουν).
(ι) Αν δεν υπάρχουν τα δικαιολογητικά (ζ) και (η) θα
πρέπει να κατατεθεί αντίγραφο πτυχίου προγράμματος σπουδών ΑΕΙ, η επιτυχής ολοκλήρωση του οποίου
οδηγεί στη χορήγηση ενιαίου και αδιάσπαστου τίτλου
σπουδών σύμφωνα με την κείμενη νομοθεσία.
(ια) Υπεύθυνη δήλωση του/της ενδιαφερόμενου/ης
στην οποία θα αναφέρει ότι έχει διαβάσει προσεκτικά
τον παρόντα κανονισμό διδακτορικών σπουδών της ΣΝΔ
και αποδέχεται όλους τους κανόνες λειτουργίας του (βλ.
άρθρο 14 του παρόντος κανονισμού) καθώς και ότι δεν
εκπονεί ταυτόχρονα σπουδές τρίτου κύκλου σε άλλο ΑΕΙ
ή ΑΣΕΙ της χώρας ή του εξωτερικού.
(ιβ) Αναγνώριση από τον ΔΟΑΤΑΠ τίτλων σπουδών που
έχουν εκπονηθεί σε ΑΕΙ της αλλοδαπής.
(ιγ) Αποδεικτικά γνώσης ξένων γλωσσών με ελάχιστη
απαίτηση πτυχίο επιπέδου B2 στα αγγλικά ή αποδεδειγμένη επαρκή γνώση της αγγλικής (που μπορεί να ελεγ-
χθεί σε εξέταση από το Τμήμα).
(ιδ) Αποδεικτικά ερευνητικών δραστηριοτήτων (εάν
υπάρχουν).
(ιε) Φωτοτυπία αστυνομικής ταυτότητας ή διαβατηρίου.
(ιστ) Μία (1) φωτογραφία τύπου αστυνομικής ταυτότητας.
(ιζ) Δύο ονόματα και ηλεκτρονικές διευθύνσεις (emails)
καθηγητών/τριών ή ερευνητών/τριών που γνωρίζουν
τον/την υποψήφιο/α και οι οποίοι/ες θα καταθέσουν
συστατικές επιστολές εντός δύο εβδομάδων από την
κατάθεση της αίτησης του/της ενδιαφερόμενου/ης υποψηφίου/ας διδάκτορος (ΥΔ).
ΑΡΘΡΟ 4:
ΕΠΙΛΟΓΗ ΥΠΟΨΗΦΙΩΝ ΔΙΔΑΚΤΟΡΩΝ
4.1 Δικαίωμα υποβολής αίτησης για την εγγραφή σε
πρόγραμμα διδακτορικών σπουδών έχουν κάτοχοι μεταπτυχιακού διπλώματος που έχει χορηγηθεί από ΑΕΙ της
ημεδαπής ή αλλοδαπής ή απόφοιτοι προπτυχιακού προγράμματος σπουδών Α.Ε.Ι. κατ’ ελάχιστον πενταετούς
διάρκειας που αντιστοιχεί σε τριακόσιες (300) πιστωτικές
μονάδες του Ευρωπαϊκού Συστήματος Μεταφοράς και
Συσσώρευσης Ακαδημαϊκών Μονάδων (ECTS).
4.2 Η επιλογή των Υποψηφίων Διδακτόρων (ΥΔ) γίνεται κατόπιν εισήγησης της Ακαδημαϊκής Συνέλευσης
και έγκρισης του Εκπαιδευτικού Συμβουλίου της ΣΝΔ. Η
ΑΣ της ΣΝΔ, αφού λάβει υπόψη τις αιτήσεις που έχουν
υποβληθεί, τις κατηγοριοποιεί με βάση τη συνάφεια του
ερευνητικού αντικειμένου, και ορίζει τριμελή Επιτροπή
Διδακτορικών Σπουδών (Ε.Δ.Σ.) ανά κατηγορία αιτήσεων.
4.3 Κάθε τριμελής επιτροπή, που αποτελείται από
μέλη ΔΕΠ της ΣΝΔ, εξετάζει τις αντίστοιχες αιτήσεις και
τα συνυποβαλλόμενα έγγραφα και μπορεί να καλέσει
τους υποψηφίους σε συνέντευξη. Κατόπιν, εντός ενός
μήνα από την ημερομηνία υποβολής του αιτήματος για
εκπόνηση διδακτορικής διατριβής, υποβάλλει στην Κοσμητεία για να προωθηθεί στην Ακαδημαϊκή Συνέλευση
της ΣΝΔ, αναλυτικό υπόμνημα, στο οποίο θα πρέπει να
αναγράφονται:
(α) Οι λόγοι για τους οποίους κάθε υποψήφιος/ια προτείνεται να γίνει ή όχι δεκτός/ή για εκπόνηση διδακτο-
ρικής διατριβής.
(β) Ο/Η Επιβλέπων/ουσα της διδακτορικής διατριβής,
των κατηγοριών 5.1 (α, ε), προτείνεται από τον Τομέα.
Σε περίπτωση συνεπίβλεψης (βλέπε άρθρο 13 του παρόντος κανονισμού διδακτορικών σπουδών) θα πρέπει
να αναγράφονται και οι δύο συνεπιβλέποντες/ουσες.
(γ) Τα υπόλοιπα μέλη της Τριμελούς Συμβουλευτικής
Επιτροπής (ΤΣΕ).
(δ) Ο τίτλος και το προσχέδιο της διδακτορικής διατριβής.
(ε) Η γλώσσα συγγραφής της διδακτορικής διατριβής
(ελληνική ή αγγλική).
4.4 Βασικά κριτήρια για την αξιολόγηση των υποψηφίων αποτελούν, οι βαθμοί του βασικού πτυχίου ή/και του
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1557/01.04.2025
μεταπτυχιακού τίτλου σπουδών, η διάρκεια φοίτησης, η
βαθμολογία σε συγκεκριμένα μαθήματα, η συνάφεια των
προπτυχιακών και των μεταπτυχιακών σπουδών με το
ερευνητικό αντικείμενο της προτεινόμενης διδακτορικής
διατριβής, καθώς και το δημοσιευμένο ερευνητικό έργο
τους σε διεθνή επιστημονικά περιοδικά ή/και συνέδρια
(αν υπάρχει) και οι συστατικές επιστολές.
4.5 Το υπόμνημα της Επιτροπής διαβιβάζεται μέσω
της Κοσμητείας στην Ακαδημαϊκή Συνέλευση της ΣΝΔ,
οποία, αφού συνεκτιμήσει και τη γνώμη του/της προτεινόμενου/ης Επιβλέποντος/ουσας εισηγείται στο ΕΣ της
ΣΝΔ σχετικά με την έγκριση ή απόρριψη της αίτησης
του/της υποψηφίου/ας για εκπόνηση διδακτορικής διατριβής στη ΣΝΔ.
Στην απόφαση αυτή θα πρέπει να ορίζονται:
(α) Ο/Η Επιβλέπων/ουσα της διδακτορικής διατριβής
ή οι συνεπιβλέποντες/ουσες (σύμφωνα με το άρθρο 13
του παρόντος κανονισμού).
(β) Τα μέλη της ΤΣΕ του/της ΥΔ (εκτός του/της Επιβλέποντα/ουσας ή των Επιβλεπόντων/ουσών).
(γ) Ο τίτλος και το προσχέδιο της διατριβής.
(δ) Η γλώσσα συγγραφής της διδακτορικής διατριβής.
ΑΡΘΡΟ 5:
ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
5.1 Ορισμός Επιβλέποντα/ουσας ή Επιβλεπόντων/
ουσων και ΤΣΕ.
Με απόφαση της ΑΣ και έγκριση του ΕΣ της ΣΝΔ ορίζεται ο/η Επιβλέπων/ουσα και τα υπόλοιπα μέλη της
ΤΣΕ. Ο/Η Επιβλέπων/ουσα της διδακτορικής διατριβής
είναι μέλος ΔΕΠ της ΣΝΔ της βαθμίδας του Καθηγητή,
Αναπληρωτή Καθηγητή ή Επίκουρου Καθηγητή. Τα μέλη
της ΤΣΕ πρέπει να έχουν είτε ίδιο ή συναφές γνωστικό
αντικείμενο, είτε ίδιο ή συναφές επιστημονικό έργο με
την προς εκπόνηση διδακτορική διατριβή.
Το επιστημονικό προσωπικό που απαρτίζει την ΤΣΕ
δύναται να είναι:
(α) Μέλη ΔΕΠ της ΣΝΔ.
(β) Μέλη ΔΕΠ ΑΕΙ ή ΑΣΕΙ.
(γ) Ομότιμοι καθηγητές ΑΕΙ ή ΑΣΕΙ.
(δ) Ερευνητές/τριες κάθε βαθμίδας που υπηρετούν σε
ερευνητικούς και τεχνολογικούς φορείς του άρ. 13Α του
ν. 4310/2014 (Α’ 258), σε Ερευνητικά Πανεπιστημιακά
Ινστιτούτα ή στην Ακαδημία Αθηνών.
(ε) Καθηγητές/τριες ιδρυμάτων της αλλοδαπής και ερευνητές/τριες ερευνητικών οργανισμών της αλλοδαπής.
Στην περίπτωση των βιομηχανικών διδακτορικών
που εκπονούνται στη ΣΝΔ, μετά από πρόταση της τριμελούς επιτροπής της παραγράφου 4.2, απόφαση της
Ακαδημαϊκής Συνέλευσης και έγκριση του Εκπαιδευτικού Συμβουλίου, κύριος/α Επιβλέπων/ουσα ορίζεται
μέλος ΔΕΠ της ΣΝΔ. Επιπροσθέτως, η συνεργαζόμενη
επιχείρηση ή βιομηχανία δύναται να υποδεικνύει έναν/
μία (1) εκπρόσωπό της με εμπειρία και γνώση σχετική
με το αντικείμενο της διδακτορικής διατριβής, κάτοχο
διδακτορικού τίτλου σπουδών σε συναφές θέμα με το
αντικείμενο της διδακτορικής διατριβής, που έχει ως καθήκον την καθοδήγηση του/της ΥΔ. Ο/Η εκπρόσωπος
της επιχείρησης ή βιομηχανίας δύναται να συμμετέχει,
χωρίς δικαίωμα ψήφου, στις συνεδριάσεις της ΤΣΕ και
στην Επταμελή Εξεταστική Επιτροπή (ΕΕΕ), εκφράζοντας
τις απόψεις του/της. Σημειώνεται ότι για τα βιομηχανικά
διδακτορικά ισχύουν όλες οι διατάξεις που αναφέρονται
στο άρθρο 4 του ν. 3187/2033 και στο άρθρο 96 του
ν. 4957/2022.
5.2 Αρμοδιότητες του/της Επιβλέποντα/ουσας ή των
Επιβλεπόντων/ουσών και της Τριμελούς Συμβουλευτικής Επιτροπής.
Οι Επιβλέποντες/ουσες έχουν την ευθύνη της καθοδήγησης της διδακτορικής διατριβής, εποπτεύοντας και
υποστηρίζοντας την έρευνα του/της ΥΔ. Στο έργο αυτό
συνεπικουρούν τα μέλη της ΤΣΕ. Η ΤΣΕ είναι αρμόδια
για την υποστήριξη του/της ΥΔ κατά τη διαδικασία εκπόνησης και συγγραφής της διδακτορικής διατριβής κα-
θώς και για την παρακολούθηση της προόδου της. Ο/Η
Επιβλέπων/ουσα και τα μέλη της ΤΣΕ δεν δικαιούνται
αμοιβής ή άλλης αποζημίωσης για την υποστήριξη της
εκπόνησης της διδακτορικής διατριβής.
Επιπροσθέτως, τα μέλη της ΤΣΕ υποχρεούνται είτε να
συνυπογράφουν την υποχρεωτική ετήσια έκθεση προόδου του/της ΥΔ ή σε αντίθετη περίπτωση να υποβάλλουν
στην Κοσμητεία ΣΝΔ αίτημα διαγραφής του/της λόγω
τεκμηριωμένης υπαιτιότητας του/της ΥΔ.
5.3 Αντικατάσταση μελών Τριμελούς Συμβουλευτικής
Επιτροπής
Αν οποιοδήποτε μέλος της ΤΣΕ εκλείψει ή για οποιονδήποτε λόγο, διαπιστωμένα, αδυνατεί να επιτελεί τα
καθήκοντά του για χρονικό διάστημα πέραν των έξι (6)
μηνών, η Ακαδημαϊκή Συνέλευση της ΣΝΔ με έγκριση
του ΕΣ, μετά από αίτημα του ίδιου ή του ΥΔ και εισήγηση
του αντίστοιχου Τομέα, μεριμνά για την αντικατάσταση
αυτού. Αντικατάσταση του/της Επιβλέποντα/ουσας μπορεί να γίνει ακόμη και καθ’ υπέρβαση του μέγιστου αριθ-
μού ΥΔ που μπορεί να αναλάβει κάθε Επιβλέπων/ουσα
σύμφωνα με όσα ορίζονται στον παρόντα κανονισμό.
5.4 Μετακίνηση ή συνταξιοδότηση Επιβλέποντος/
ουσας
Αν οποιοδήποτε μέλος της ΤΣΕ μετακινηθεί σε άλλο
ΑΣΕΙ ή άλλο ΑΕΙ ή αφυπηρετήσει, δύναται να διατηρεί
την ιδιότητά του, εφόσον συναινεί, και ο διδακτορικός
τίτλος απονέμεται από τη ΣΝΔ.
5.5 Πρόσθετες διατάξεις και περιορισμοί
(α) Ο μέγιστος αριθμός διδακτορικών διατριβών που
δύναται να αναλάβει ο/η ίδιος/α Επιβλέπων/ουσα είναι
πέντε (5), αν είναι μέλος ΔΕΠ της ΣΝΔ. Υπεύθυνος για τον
σχετικό έλεγχο είναι ο σχετικός Τομέας της ΣΝΔ, ο οποίος οφείλει να ενημερώσει τη συγκεκριμένη ΤΣΕ ώστε να
αλλάξει η επιλογή Επιβλέποντα/ουσας. Αν η ΤΣΕ επιμείνει
στην απόφασή της, ενημερώνεται ο Τομέας και ακολούθως η Ακαδημαϊκή Συνέλευση της ΣΝΔ. Η τελική απόφαση
επιλογής νέου/ας Επιβλέποντα/ουσας λαμβάνεται μετά
από εισήγηση της ΑΣ και έγκρισης του ΕΣ της ΣΝΔ.
ΑΡΘΡΟ 6:
ΧΡΟΝΙΚΗ ΔΙΑΡΚΕΙΑ ΕΚΠΟΝΗΣΗΣ ΔΙΔΑΚΤΟΡΙΚΗΣ
ΔΙΑΤΡΙΒΗΣ
6.1 Η χρονική διάρκεια για την απόκτηση διδακτορικού διπλώματος δεν δύναται να είναι μικρότερη από τρία
(3) πλήρη ημερολογιακά έτη με έναρξη την ημερομηνία
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1557/01.04.2025
της Ακαδημαϊκής Συνέλευσης της ΣΝΔ κατά την οποία
ορίστηκε η ΤΣΕ.
6.2 Ως ανώτατη χρονική διάρκεια ολοκλήρωσης της διδακτορικής διατριβής ορίζονται τα έξι (6) ημερολογιακά
έτη με ημερομηνία έναρξης εκείνη της έγκρισης εκπόνησης της διδακτορικής διατριβής από το ΕΣ. Δυνατότητα
παράτασης μετά την παραπάνω προθεσμία μπορεί να
χορηγηθεί με απόφαση της ΑΣ της ΣΝΔ και έγκριση του
ΕΣ μετά από αιτιολογημένη αίτηση του υποψηφίου και
εισήγηση της ΤΣΕ.
6.3 Με απόφαση της Ακαδημαϊκής Συνέλευσης της
ΣΝΔ και έγκριση του ΕΣ δύναται να παραταθεί η ανώτατη
χρονική διάρκεια εκπόνησης διδακτορικής διατριβής,
κατόπιν αιτήματος του/της ΥΔ και υποβολής αναλυτικού
υπομνήματος της ΤΣΕ στο οποίο θα περιγράφεται αναλυτικά ο σοβαρός λόγος για τον οποίο ο/η ΥΔ αιτείται
παράτασης. Η ανώτατη χρονική διάρκεια της παράτασης
δεν μπορεί να ξεπερνάει το ένα (1) ημερολογιακό έτος
ενώ μετά τη λήξη της, δεν είναι εφικτό να ζητηθεί νέα
χρονική παράταση εκπόνησης της διατριβής.
6.4 Ο/Η ΥΔ μπορεί, εφόσον δεν έχει υπερβεί την ανώτατη χρονική διάρκεια διδακτορικών σπουδών, να ζη-
τήσει, με επαρκώς αιτιολογημένη αίτησή του/της, αναστολή σπουδών μέχρι έως και δύο (2) έτη, συνολικά. Ο
χρόνος της αναστολής φοίτησης δεν προσμετράται στη
μέγιστη διάρκεια εκπόνησης διδακτορικής διατριβής.
ΑΡΘΡΟ 7:
ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΥΠΟΨΗΦΙΩΝ
ΔΙΔΑΚΤΟΡΩΝ
7.1 Οι διδακτορικές σπουδές στη ΣΝΔ προσφέρονται
δωρεάν.
7.2 Οι ΥΔ έχουν καθ’ όλο το χρονικό διάστημα μέχρι την
αποδοχή της διατριβής από τη ΣΝΔ, μέχρι έξι (6) πλήρη
ημερολογιακά έτη από την έγκριση εκπόνησης διδακτορικής διατριβής από την Ακαδημαϊκή Συνέλευση της
ΣΝΔ, όλα τα δικαιώματα και τις παροχές που προβλέπονται και για τους/τις φοιτητές/τριες των μεταπτυχιακών
προγραμμάτων σπουδών από την ισχύουσα νομοθεσία.
7.3 Σε ειδικές περιπτώσεις, μπορεί μέρος της έρευνας
του/της ΥΔ να διεξαχθεί σε άλλο Ίδρυμα/Ινστιτούτο/
Ερευνητικό Κέντρο της ημεδαπής ή της αλλοδαπής. Στην
περίπτωση αυτή πρέπει να υποβάλλεται αιτιολογημένο
αίτημα από την ΤΣΕ προς την Ακαδημαϊκή Συνέλευση
της ΣΝΔ, η οποία αποφασίζει σχετικά.
7.4 Οι ΥΔ της ΣΝΔ δύνανται να συμμετέχουν σε ερευνητικά έργα/προγράμματα της ΣΝΔ.
7.5. Η ΣΝΔ με απόφαση του ΕΣ μετά από εισήγηση
της ΤΣΕ μπορεί να αναθέτει επικουρικό εκπαιδευτικό και
ερευνητικό έργο στους Υποψήφιους Διδάκτορες.
7.5 Όσοι ΥΔ της ΣΝΔ το επιθυμούν, λαμβάνουν βεβαίωση επικουρικής εκπαιδευτικής εμπειρίας από τη
ΣΝΔ, εφόσον επιλεγούν για την παροχή επικουρικού
εκπαιδευτικού έργου από την Ακαδημαϊκή Συνέλευση
και το ΕΣ της ΣΝΔ.
7.6 Υποτροφίες
Η ΣΝΔ μπορεί να παρέχει υποτροφίες σε ΥΔ με κριτήρια αριστείας και σκοπό την επιβράβευσή τους, όπως
επίσης και ανταποδοτικές υποτροφίες για παροχή έργου
ή για συμμετοχή σε ερευνητικά και αναπτυξιακά έργα με
διαδικασίες, υποχρεώσεις και δικαιώματα που περιγράφονται αναλυτικά στον εκάστοτε ισχύοντα ιδρυματικό
κανονισμό διδακτορικών σπουδών της ΣΝΔ.
7.7 Οι ΥΔ υποχρεούνται
(α) να υποβάλλουν, σε ετήσια βάση προς την ΤΣΕ, αναλυτικό υπόμνημα προόδου της διατριβής τους και να
παρουσιάζουν προφορικά την πρόοδο αυτής, κατά τη
διάρκεια του ακαδημαϊκού έτους σε χρονικές περιόδους
που καθορίζονται από την ΕΔΣ της ΣΝΔ. Η προφορική
αυτή παρουσίαση της ετήσιας προόδου της διατριβής
μπορεί να πραγματοποιηθεί και στα μέλη του Τομέα του/
της Επιβλέποντος/ουσας της διδακτορικής διατριβής.
Το υπόμνημα προόδου της διατριβής του/της ΥΔ, θα
πρέπει να συνυπογράφεται από την ΤΣΕ και ακολούθως
να κατατίθεται στην Κοσμητεία της ΣΝΔ. Εξαιρούνται της
υποχρέωσης οι ΥΔ κατά το πρώτο ημερολογιακό έτος
των διδακτορικών τους σπουδών.
(β) να συνεργάζονται με τον επιβλέποντα και τα μέλη
της ΤΣΕ για την υποστήριξη της εκπόνησης της διατριβής τους.
γ) να παρέχουν επικουρικό διδακτικό έργο σύμφωνα
με τις ανάγκες των προγραμμάτων πρώτου και δεύτερου
κύκλου σπουδών του Τμήματος, κατόπιν υπόδειξης του
επιβλέποντος.
(δ) να ανανεώνουν την εγγραφή τους (επανεγγραφή),
ως ΥΔ στη ΣΝΔ, τον πρώτο μήνα κάθε ακαδημαϊκού
έτους και μέχρι τη λήξη της εκπόνησης της διατριβής
τους. Η ανανέωση εγγραφής πρέπει να συνοδεύεται από
το υπόμνημα προόδου του προηγούμενου ακαδημαϊκού
έτους, εκτός εάν ο/η ΥΔ εξαιρείται της υποχρέωσης κατάθεσης υπομνήματος (εδάφιο 7.7α).
(ε) να υποβάλουν στην Κοσμητεία της ΣΝΔ, πριν από
την υποστήριξη της διδακτορικής τους διατριβής, σε
ψηφιακό αρχείο, τη διατριβή καθώς και κατάλογο με
τις επιστημονικές εργασίες τους, ή άλλες ανακοινώσεις
σχετικές με τη διδακτορική τους διατριβή, που έχουν δημοσιεύσει σε επιστημονικά περιοδικά, πρακτικά συνεδρί-
ων, βιβλιογραφικές βάσεις δεδομένων και πλατφόρμες
(Αcademia, Google Scholar, Scopus, κ.λπ.).
(στ) να απασχολούνται σύμφωνα με τις ανάγκες της
ΣΝΔ σε θέματα σχετικά με το διδακτορικό τους και μετά
από συνεννόηση με τον/ην επιβλέποντα/ουσα καθηγητή/τρια τους.
(ζ) να συμμετέχουν σε όλες τις επιτηρήσεις που τους
ανατίθενται.
(η) να παρουσιάζουν τα στάδια της ερευνητικής τους
εργασίας σε σεμινάρια, τα οποία οργανώνονται από τη
ΣΝΔ κάθε ακαδημαϊκό έτος για το σκοπό αυτό.
Είναι απαραίτητο προκειμένου να καταστεί δυνατή η
υποβολή της διατριβής προς έγκριση στην Ακαδημαϊκή
Συνέλευση της ΣΝΔ, ο Υ.Δ. να έχει τουλάχιστον δύο δημοσιεύσεις αποδεκτές προς δημοσίευση συναφείς του
διδακτορικού του σε επιστημονικά περιοδικά κύρους
(SCOPUS) εκτός των περιοδικών που εκδίδονται από τη
ΣΝΔ ή ο/η Επιβλέπων/ουσα του είναι εκδότης ή μέλος
της εκδοτικής ομάδας και συμμετοχή με εργασίες του σε
διεθνούς κύρους συνέδρια πριν την υποβολή του διδακτορικού του στην επταμελή επιτροπή για αξιολόγηση.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1557/01.04.2025
ΑΡΘΡΟ 8:
ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
8.1 Αλλαγή τίτλου/θέματος διδακτορικής διατριβής
Ο τίτλος της διδακτορικής διατριβής δύναται να τροποποιηθεί μερικώς για επιστημονικούς λόγους, με τη
σύμφωνη γνώμη της ΤΣΕ, ύστερα από αιτιολογημένη
αίτηση του/της ΥΔ και απόφαση της Ακαδημαϊκής Συνέλευσης που εγκρίνεται από το ΕΣ της ΣΝΔ. Η αίτηση
τροποποίησης μπορεί να υποβληθεί μέχρι την κατάθεση
της τελικής εισηγητικής έκθεσης της ΤΣΕ.
Όταν το θέμα της διδακτορικής διατριβής αλλάζει
πλήρως, ο/η ΥΔ έχει το δικαίωμα να καταθέσει εκ νέου
αίτηση και προσχέδιο. Στη συνέχεια ακολουθούνται οι
διαδικασίες επιλογής καθώς και επίβλεψης που προβλέπονται στο άρθρο 4 του παρόντος κανονισμού της ΣΝΔ,
χωρίς να προσμετράται ο χρόνος που έχει ήδη παρέλθει.
8.2 Γλώσσα συγγραφής διδακτορικής διατριβής
Η διδακτορική διατριβή συντάσσεται σε γλώσσα που
αποφασίζει η Ακαδημαϊκή Συνέλευση και εγκρίνει το ΕΣ
της ΣΝΔ, η οποία λαμβάνει υπόψη τη γλώσσα συγγραφής που έχει προτείνει ο/η ΥΔ στην αίτησή του/της και τη
σύμφωνη γνώμη της ΤΣΕ. Σε περίπτωση που η γλώσσα
της διατριβής δεν είναι η ελληνική, πρέπει να υποβάλλεται και εκτενής περίληψη στην ελληνική γλώσσα.
8.3 Οδηγίες συγγραφής διδακτορικής διατριβής
Στην κάθε κατατιθέμενη και εγκρινόμενη διδακτορική
διατριβή, μνημονεύεται, σε εμφανές σημείο, η σύνθεση
της ΤΣΕ, καθώς και της Επταμελούς Εξεταστικής Επιτροπής (ΕΕΕ) της διδακτορικής διατριβής.
Λεπτομερείς οδηγίες συγγραφής διδακτορικής διατριβής θα βρίσκονται αναρτημένες στον ιστότοπο της ΣΝΔ.
ΑΡΘΡΟ 9:
ΑΞΙΟΛΟΓΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
9.1 Μετά την ολοκλήρωση της συγγραφής της διδακτορικής διατριβής και την υποβολή τελικής έκθεσης
προόδου προς την ΤΣΕ, ο/η ΥΔ υποβάλλει αίτημα δημόσιας υποστήριξής της. Η ΤΣΕ μπορεί να αποδεχτεί ή
να απορρίψει την αίτησή του/της ΥΔ για δημόσια υποστήριξη και αξιολόγησή της. Αν η ΤΣΕ αποδεχτεί την
αίτηση του/της ΥΔ συντάσσει αναλυτική εισηγητική
έκθεση και την υποβάλλει στην Κοσμητεία ζητώντας
τον ορισμό Επταμελούς Εξεταστικής Επιτροπής (ΕΕΕ)
από την Ακαδημαϊκή Συνέλευση της ΣΝΔ. Η Κοσμητεία
προωθεί το αίτημα για τον ορισμό της ΕΕΕ στην Ακαδημαϊκή Συνέλευση της ΣΝΔ. Βασικό κριτήριο για την
επιτυχή ολοκλήρωση της διατριβής (συμπεριλαμβανομένων των βιομηχανικών διδακτορικών) είναι η πα-
ρουσίαση σημαντικού μέρους της σε τουλάχιστον δύο
(2) δημοσιεύσεις σε έγκυρο (κατά την κρίση του Τομέα)
διεθνές επιστημονικό περιοδικό με κριτές, όπως και η
ολοκλήρωση όλων των υποχρεώσεων του/της ΥΔ όπως
ορίζονται στο άρθρο 7 του παρόντος κανονισμού. Η ως
άνω δημοσίευση πρέπει να έχει πραγματοποιηθεί κατά
τη διάρκεια της εκπόνησης της διατριβής, δηλαδή από
την εγγραφή του/της ΥΔ έως και την 31η Δεκεμβρίου του
έτους ολοκλήρωσης της διατριβής του/της. Σε περίπτωση που η ΤΣΕ απορρίψει την αίτηση του/της ΥΔ, πρέπει
να προτείνει στον/στην ΥΔ συγκεκριμένες αλλαγές και
διορθώσεις, καθώς και την προθεσμία υποβολής της
διορθωμένης διατριβής.
Ως μέλη της ΕΕΕ ορίζονται υποχρεωτικά τα μέλη της
ΤΣΕ εκτός από τα αφυπηρετήσαντα μέλη αυτής, τα
οποία με απόφαση της Ακαδημαϊκής Συνέλευσης της
ΣΝΔ αντικαθίστανται από ισάριθμα μέλη που πληρούν
τα κριτήρια της παρ. 5.1 (α-ε), και τέσσερα (4) ακόμη
μέλη, τα οποία υποχρεωτικά ανήκουν στις κατηγορίες
της παρ. 5.1 (α-ε).
9.2 Σε περίπτωση μη κατάθεσης εισηγητικής έκθεσης
από την ΤΣΕ ή σε περίπτωση κατάθεσης αρνητικής εισηγητικής έκθεσης, ο/η ΥΔ δύναται να καταθέσει ο/η
ίδιος/α τελική αναλυτική έκθεση στην ΕΔΣ της ΣΝΔ για
τη σχετική της πρόταση και τελική έγκριση από την
Ακαδημαϊκή Συνέλευση και το ΕΣ της ΣΝΔ. Η έκθεση
θα πρέπει να συμπεριλαμβάνει το περιεχόμενο της διατριβής, αναλυτικό υπόμνημα με τις δημοσιεύσεις σε
διεθνή επιστημονικά περιοδικά, που έχουν προκύψει
από τη διατριβή, τις τυχόν παρουσιάσεις σε συνέδρια,
καθώς και αίτηση ορισμού ΕΕΕ.
Στην περίπτωση που πληρούνται όλες οι προϋποθέσεις της παραγράφου 9.1, η διαδικασία θα συνεχιστεί
σύμφωνα με ότι αναφέρεται στην παρούσα παράγραφο.
9.3 Μετά τον ορισμό της ΕΕΕ, ο/η ΥΔ οφείλει να αποστείλει εγκαίρως σε ηλεκτρονική μορφή τη διατριβή του/
της σε όλα τα μέλη της επιτροπής.
9.4 Η ημερομηνία δημόσιας υποστήριξης της διδακτορικής διατριβής κοινοποιείται επίσημα από την Κο-
σμητεία της ΣΝΔ. Η ημερομηνία καθορίζεται έπειτα από
συνεννόηση του/της ΥΔ και του/της Επιβλέποντα/ουσας
με τα μέλη της ΕΕΕ.
9.5 Η διδακτορική διατριβή υποστηρίζεται δημόσια
από τον/την ΥΔ ενώπιον της ΕΕΕ. Η παρουσίαση μπορεί
να γίνει είτε στην ελληνική είτε στην αγγλική γλώσσα.
Ακολούθως, τα μέλη της ΕΕΕ υποβάλουν ερωτήσεις προς
τον/την ΥΔ. Ερωτήσεις δύνανται να υποβληθούν και από
οποιοδήποτε μέλος του ακροατηρίου. Η συνεδρίαση
για τη δημόσια υποστήριξη της διατριβής δύναται να
πραγματοποιηθεί με τη χρήση μέσων τηλεδιάσκεψης,
εφόσον δεν είναι δυνατή η φυσική παρουσία όλων των
μελών της ΕΕΕ. Μετά την ολοκλήρωση της υποστήριξης
της διατριβής και των ερωτήσεων από την ΕΕΕ και το
κοινό, η ΕΕΕ συνεδριάζει χωρίς την παρουσία τρίτων, αξιολογεί τη διδακτορική διατριβή ως προς την ποιότητα,
την πληρότητα, την πρωτοτυπία της και τη συμβολή της
στην επιστήμη, και με βάση τα κριτήρια αυτά, εγκρίνει ή
απορρίπτει την απονομή του διδακτορικού διπλώματος.
9.6.1 Σε περίπτωση έγκρισης, η ΕΕΕ αξιολογεί τη διδακτορική διατριβή με τους βαθμούς «ΚΑΛΩΣ», «ΛΙΑΝ ΚΑ-
ΛΩΣ» ή «ΑΡΙΣΤΑ». Για την απόφασή της η ΕΕΕ συντάσσει
πρακτικό αξιολόγησης.
Για την απονομή του διδακτορικού τίτλου απαιτείται η
σύμφωνη γνώμη και η θετική αξιολόγηση της διδακτορικής διατριβής από πέντε (5) τουλάχιστον μέλη της ΕΕΕ.
Τα αφυπηρετήσαντα μέλη της τριμελούς συμβουλευτικής επιτροπής, που έχουν αντικατασταθεί, μπορεί να
παρίστανται κατά τη συνεδρίαση χωρίς δικαίωμα ψήφου.
9.6.2 Εάν κατά την υποστήριξη της διατριβής, η ΕΕΕ
κρίνει κατά πλειοψηφία ότι η διατριβή χρήζει περιοριΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1557/01.04.2025
σμένης έκτασης διορθώσεων, οφείλει να αναφέρει τις
προτεινόμενες προσθήκες/αλλαγές στο πρακτικό αξιολόγησης. Για να προχωρήσει η διαδικασία αναγόρευσης
του/της ΥΔ, ο/η ΥΔ οφείλει να καταθέσει τη διορθωμένη
μορφή της διδακτορικής διατριβής, μαζί με βεβαίωση
του/της κύριου/κύριας Επιβλέποντος/ουσας ότι η διατριβή υπεβλήθη με τις απαραίτητες διορθώσεις.
9.6.3 Εάν κατά την υποστήριξη της διατριβής, η ΕΕΕ
κρίνει κατά πλειοψηφία ότι η διατριβή χρήζει σημαντικής
αναθεώρησης, οφείλει να περιγράψει τα προβληματικά
σημεία και να κάνει συγκεκριμένες προτάσεις για την
αναθεώρησή τους στο πρακτικό αξιολόγησης. Σε αυτήν
την περίπτωση η διαδικασία εξέτασης επαναλαμβάνεται
άπαξ εντός διαστήματος ενός (1) έτους, σύμφωνα με τη
διαδικασία που περιγράφεται στις παραγράφους 9.19.7, καθ’ υπέρβαση του χρονικού ορίου που αναφέρεται
στην παρ. 6.2.
9.7 Την ημέρα της δημόσιας υποστήριξης της διδακτορικής διατριβής από τον/την ΥΔ και της έγκρισής της
από την ΕΕΕ, όπως περιγράφεται στην παράγραφο 9.7.1,
αποκτάται η ιδιότητα του/της διδάκτορος. Η αναγόρευση του/της διδάκτορος από την Ακαδημαϊκή Συνέλευση
της ΣΝΔ έχει βεβαιωτικό χαρακτήρα.
Στην περίπτωση που περιγράφεται στην παράγραφο
9.6.2 η ιδιότητα του/της διδάκτορος αποκτάται με την
κατάθεση της διορθωμένης μορφής της διδακτορικής
διατριβής, του πρακτικού αξιολόγησης και τη σχετική
βεβαίωση του/της Επιβλέποντα/ουσας ότι πραγματοποιήθηκαν οι σχετικές διορθώσεις. Η αναγόρευση του/
της διδάκτορος από την Ακαδημαϊκή Συνέλευση της ΣΝΔ
έχει βεβαιωτικό χαρακτήρα.
Στην περίπτωση που περιγράφεται στην παράγραφο
9.7.3 η ιδιότητα του/της διδάκτορος αποκτάται την ημέρα της δημόσιας υποστήριξης κατά την επαναληπτική
εξέταση (εντός του χρονικού διαστήματος του ενός (1)
έτους) και αν εγκριθεί η διδακτορική διατριβή από την
ΕΕΕ. Η αναγόρευση του/της διδάκτορος από την Ακαδημαϊκή Συνέλευση της ΣΝΔ έχει βεβαιωτικό χαρακτήρα.
9.8 Στη διδακτορική διατριβή πρέπει να μνημονεύονται οι συνθέσεις της ΤΣΕ και της ΕΕΕ της διατριβής. Η
μνημόνευση συμπεριλαμβάνει την αρχική σύνθεση της
ΤΣΕ, σε περίπτωση που έχουν υπάρξει αντικαταστάσεις
μελών.
ΑΡΘΡΟ 10:
ΑΝΑΓΟΡΕΥΣΗ-ΚΑΘΟΜΟΛΟΓΗΣΗ ΔΙΔΑΚΤΟΡΩΝ
10.1 Η διαδικασία που ακολουθείται πριν από την
αναγόρευση του/της ΥΔ σε διδάκτορα περιλαμβάνει τα
ακόλουθα βήματα:
(α) Αίτηση του/της ΥΔ για αναγόρευση-καθομολόγηση.
(β) Κατάθεση της διατριβής στο Ψηφιακό Αποθετήριο
της ΣΝΔ και ενημέρωση της Κοσμητείας για το σχετικό
διαδικτυακό σύνδεσμο.
(γ) Κατάθεση υπεύθυνης δήλωσης από τον/την ΥΔ ότι
η διατριβή δεν είναι προϊόν λογοκλοπής.
(δ) Κατάθεση της διατριβής στο Εθνικό Κέντρο Τεκμηρίωσης.
10.2 Η διαδικασία αναγόρευσης, καθομολόγησης και
απονομής του διδακτορικού διπλώματος πραγματοποιείται σε ημερομηνία που καθορίζεται από την Κοσμητεία
της ΣΝΔ.
10.3 Τα κείμενα του/της Κοσμήτορος για την αναγόρευση των διδακτόρων, το κείμενο του όρκου καθώς
και ο τύπος του Διδακτορικού Διπλώματος του/της Διδάκτορος ακολουθεί τα Πρότυπα σχετικών Αποφάσεων
του Εκπαιδευτικού Συμβουλίου της ΣΝΔ.
10.4 Η αναγόρευση-καθομολόγηση-απονομή του Διδακτορικού Διπλώματος γίνεται κατά τη διάρκεια της
Ακαδημαϊκής Συνέλευσης της ΣΝΔ.
ΑΡΘΡΟ 11:
ΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ
ΚΑΙ ΑΛΛΑ ΣΥΝΑΦΗ
11.1 Η έρευνα, που πραγματοποιείται στο πλαίσιο της
διδακτορικής διατριβής, αποβλέπει πρωτίστως στην εκπαίδευση του/της ΥΔ και στην απόκτηση ερευνητικής
εμπειρίας που απαιτείται για την απονομή του διδακτορικού τίτλου, καθώς και για την περαιτέρω σταδιοδρομία
του/της.
Η εκπόνηση διδακτορικής διατριβής, λόγω της φύσης
της, μπορεί να εντάσσεται σε συνεχόμενες και πολλές
φορές μακροχρόνιες έρευνες που διεξάγονται από ερευνητικές μονάδες και επιστημονικούς/ές υπευθύνους/ες
σε συγκεκριμένο τομέα της επιστήμης, συχνά στο πλαίσιο ερευνητικών προγραμμάτων.
Δικαιούχος του περιουσιακού και ηθικού δικαιώματος
πνευματικής ιδιοκτησίας του περιεχομένου της διατριβής του/της, σύμφωνα με τον ν. 2121/1993, όπως τροπο-
ποιήθηκε και ισχύει, είναι o/η συγγραφέας/δημιουργός
της διδακτορικής διατριβής, ο/η οποίος/α υπογράφει
σχετικό έντυπο υποβολής με το οποίο παρέχει στη Μορφωτική Βιβλιοθήκη της ΣΝΔ τη μη αποκλειστική άδεια
διάθεσης της διδακτορικής διατριβής στο διαδίκτυο,
μέσω του Ψηφιακού Αποθετηρίου.
11.2 Σε περίπτωση που κατά τη διενέργεια της έρευνας
που οδηγεί στη διδακτορική διατριβή χρησιμοποιηθούν
δεδομένα ή κώδικες που δεν ανήκουν στον/στην ΥΔ,
διατηρείται η αρχική πνευματική ιδιοκτησία ως προς
αυτά, όπως ορίζεται από τον εκάστοτε ισχύοντα νόμο
περί πνευματικών δικαιωμάτων.
11.3 Τα δικαιώματα βιομηχανικής ιδιοκτησίας (π.χ. ευρεσιτεχνίες, εφευρέσεις, κ.λπ.), που ενδεχομένως προκύ-
ψουν από τα αποτελέσματα της έρευνας της διδακτορικής διατριβής, ανήκουν τόσο στον/στην διδάκτορα
όσο και στον/στην Επιβλέποντα/ουσα ή και σε άλλους/ες
ερευνητές/τριες που μετέχουν στην ερευνητική ομάδα,
σύμφωνα με την ισχύουσα νομοθεσία. Δικαιώματα διανοητικής ιδιοκτησίας που προκύπτουν μετά το πέρας της
διδακτορικής διατριβής. λόγω της συνέχισης της αντίστοιχης έρευνας στο εργαστήριο ανήκουν αποκλειστικά
στον/στην επιστημονικό/η υπεύθυνο/η αυτής της φάσης
της έρευνας ή και σε άλλους/ες ερευνητές/τριες.
11.4 Για τα θέματα του παρόντος άρθρου μπορεί να
υπογραφεί σύμβαση μεταξύ των μερών σε οποιοδήποτε
στάδιο της έρευνας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1557/01.04.2025
ΑΡΘΡΟ 12:
ΔΙΑΓΡΑΦΗ ΥΠΟΨΗΦΙΩΝ ΔΙΔΑΚΤΟΡΩΝ
Μετά από εισήγηση της ΤΣΕ του/της ΥΔ, η Κοσμητεία
της ΣΝΔ εισηγείται τη μη ανανέωση της εγγραφής του/
της ΥΔ στις ακόλουθες περιπτώσεις:
(α) Εφόσον δεν ανανεώσει την υποχρεωτική ετήσια
εγγραφή του/της.
(β) Εφόσον υπερβεί τη μέγιστη χρονική διάρκεια εκπόνησης διδακτορικής διατριβής όπως ορίζεται στον
παρόντα κανονισμό.
(γ) Κατόπιν αιτήσεως του/της ΥΔ.
(δ) Εφόσον δεν υποβάλλει τα υποχρεωτικά ετήσια αναλυτικά υπομνήματα σχετικά με την πρόοδο της διατριβής
του/της, υπογεγραμμένα και από την ΤΣΕ.
(ε) Εάν έχει παραβιάσει τις κείμενες διατάξεις προβαίνοντας σε πειθαρχικά παραπτώματα.
Η εισήγηση κατατίθεται από την Κοσμητεία στην Ακαδημαϊκή Συνέλευση της ΣΝΔ για την τελική απόφαση.
ΑΡΘΡΟ 13:
ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
ΜΕ ΣΥΝΕΠΙΒΛΕΨΗ
Προγράμματα σπουδών τρίτου κύκλου για την εκπόνηση διδακτορικής διατριβής με συνεπίβλεψη, διοργα-
νώνονται από ένα Τμήμα Α.Σ.Ε.Ι. σε συνεργασία με ένα ή
περισσότερα Τμήματα του ίδιου ή άλλου Α.Σ.Ε.Ι., ή Α.Ε.Ι.
καθώς και με ερευνητικούς και τεχνολογικούς φορείς του
άρθρου 13Α του ν. 4310/2014, ερευνητικά πανεπιστημιακά ινστιτούτα, την Ακαδημία Αθηνών, το Ίδρυμα Ια-
τροβιολογικών Ερευνών της Ακαδημίας Αθηνών, καθώς
και με Πανεπιστημιακά Ιδρύματα της αλλοδαπής. Δεν
επιτρέπεται η σύμπραξη με εκπαιδευτικούς φορείς μη
τυπικής μεταλυκειακής εκπαίδευσης του ν. 3696/2008.
Μεταξύ των συνεργαζόμενων φορέων καταρτίζεται Ειδικό Πρωτόκολλο Συνεργασίας, το οποίο προτείνεται από
την Ακαδημαϊκή Συνέλευση της ΣΝΔ και εγκρίνεται από
το ΕΣ της ΣΝΔ, τις Συγκλήτους των ΑΕΙ και τα αρμόδια
όργανα διοίκησης των άλλων φορέων.
ΑΡΘΡΟ 14:
ΓΕΝΙΚΕΣ ΔΙΑΤΑΞΕΙΣ
14.1 Οι ΥΔ αποδέχονται με την εγγραφή τους για εκπόνηση διδακτορικής διατριβής όλους τους κανόνες λει-
τουργίας όπως περιγράφονται στον παρόντα κανονισμό
διδακτορικών σπουδών της ΣΝΔ.
14.2 Οι ΥΔ οφείλουν να σέβονται τις πρακτικές διαφάνειας και τους κανόνες δεοντολογίας της επιστήμης.
Πρέπει να παράγουν πρωτότυπη έρευνα και να μην
παρουσιάζουν αποτελέσματα ή κείμενο ήδη δημοσιευμένα από τρίτους ως πρωτότυπα δικά τους δηλ. να υπο-
πίπτουν σε λογοκλοπή - plagiarism). Τα αποτελέσματα
τους πρέπει να παρουσιάζονται με τρόπο που να είναι
ελέγξιμος, δίνοντας όλες τις απαραίτητες πληροφορίες
για την αναπαραγωγή τους από άλλους ερευνητές.
Αν σε οποιοδήποτε στάδιο της εκπόνησης της διατριβής διαπιστωθεί αναμφίβολα φαινόμενο λογοκλοπής
(plagiarism), ή/και άλλης σοβαρής παραβίασης των
πρακτικών διαφάνειας ή/και των κανόνων δεοντολογίας της επιστήμης, απορρίπτεται η διατριβή μετά από
απόφαση της Ακαδημαϊκής Συνέλευσης και έγκριση του
ΕΣ της ΣΝΔ.
14.3 Οι ΥΔ υποχρεούνται να διαθέτουν διεύθυνση ηλεκτρονικού ταχυδρομείου σε λογαριασμό της ΣΝΔ, ώστε
να ενημερώνονται επισήμως από τη διοίκηση της ΣΝΔ
και την Κοσμητεία για όλα τα θέματα που τους αφορούν.
ΑΡΘΡΟ 15:
ΡΥΘΜΙΣΕΙΣ ΠΟΥ ΑΦΟΡΟΥΝ ΖΗΤΗΜΑΤΑ
ΔΙΑΒΑΘΜΙΣΜΕΝΩΝ ΠΛΗΡΟΦΟΡΙΩΝ
Η εκπόνηση της διδακτορικής διατριβής δύναται να
περιλαμβάνει την πρόσβαση, χρήση και επεξεργασία
διαβαθμισμένων πληροφοριών τις οποίες οφείλει να
προστατεύει και να μην δημοσιοποιεί τόσο ο Επιβλέπων/ουσα και οι συνεπιβλέποντες/ουσες της διατριβής
όσο και ο ΥΔ.
Σε περίπτωση που μέρος της διατριβής περιλαμβάνει
διαβαθμισμένες πληροφορίες, λόγω της ειδικής φύσης
της ΣΝΔ, δεν αίρονται οι απαιτήσεις του Άρθρου 7 σχετικά με τις δημοσιεύσεις του ΥΔ που πρέπει να έχουν γίνει
αποδεκτές για την υποβολή της διατριβής στην επταμελή επιτροπή για αξιολόγηση αλλά εφαρμόζονται στο
τμήμα εκείνο που είναι αδιαβάθμητο.
ΑΡΘΡΟ 16:
ΑΞΙΟΛΟΓΗΣΗ ΔΙΔΑΚΤΟΡΙΚΩΝ ΣΠΟΥΔΩΝ
Οι διδακτορικές σπουδές που προσφέρονται από τη
ΣΝΔ υπόκεινται σε εξωτερική αξιολόγηση σύμφωνα με
την ισχύουσα νομοθεσία.
Όσα θέματα δε ρυθμίζονται από τον παρόντα κανονισμό θα ρυθμίζονται με αποφάσεις των αρμοδίων οργά-
νων ΣΝΔ, σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 21 Φεβρουαρίου 2025
Ο Διοικητής
ΣΤΑΥΡΟΣ ΚΑΡΛΑΤΗΡΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1557/01.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201557.pdf | Tokens: 35533]